સિક્કિમના રિયલ લોકેશન પર શૂટ થયેલી આ ફિલ્મ ટી સિરીઝના માલિક ભૂષણ કુમારની વાઇફ દિવ્યા ખોસલા-કુમારે ડિરેક્ટ કરી છે. ફિલ્મ યંગસ્ટર્સને ધ્યાનમાં રાખીને બનાવવામાં આવી છે. ફિલ્મમાં દીપ્તિ નવલ અને ગુલશન ગ્રોવરને બાદ કરતાં તમામ ઍક્ટર્સ ફ્રેશ છે અને પહેલી વાર હિન્દી ફિલ્મમાં કામ કરી રહ્યા છે. ફિલ્મ યંગસ્ટર્સની લાગણીઓને ધ્યાનમાં રાખીને બનાવવામાં આવી છે. હૉર્મોન્સ ચેન્જ થઈ રહ્યા હોય ત્યારે જીવનમાં જે અનુભવ મળતા હોય છે એ અનુભવો કૉલેજ અને સ્કૂલના એજ્યુકેશનથી પણ અનેકગણા ચડિયાતા હોય છે એ વાત ‘યારિયાં’માં દર્શાવવામાં આવી છે. પહેલો પ્રેમ, પહેલી નફરત, પહેલી નિષ્ફળતા, પહેલી સફળતા, પહેલી કિસ, પહેલી આવકનું જીવનમાં અત્યંત મહત્વ હોય છે; એ ક્યારેય ભુલાતાં નથી અને એ ‘યારિયાં’માં દેખાડવામાં આવ્યું છે.